CELEX: 62017CN0446
Language: sl
Date: 2017-07-24 00:00:00
Title: Zadeva C-446/17: Predlog za sprejetje predhodne odločbe, ki ga je vložilo Vredegerecht te Antwerpen (Belgija) 24. julija 2017 – – Woonhaven Antwerpen/Khalid Berkani, Asmae Hajji

25.9.2017   
            
            
               SL
            
            
               Uradni list Evropske unije
            
            
               C 318/10
            
         Predlog za sprejetje predhodne odločbe, ki ga je vložilo Vredegerecht te Antwerpen (Belgija) 24. julija 2017 – – Woonhaven Antwerpen/Khalid Berkani, Asmae Hajji
   (Zadeva C-446/17)
   (2017/C 318/16)
   Jezik postopka: nizozemščina
   
      Predložitveno sodišče
   
   Vredegerecht te Antwerpen
   
      Stranke v postopku v glavni stvari
   
   
      Tožeča stranka: Woonhaven Antwerpen
   
      Toženi stranki: Khalid Berkani, Asmae Hajji
   
      Vprašanja za predhodno odločanje
   
   
               1.
            
            
               Ali se šteje za podjetje v smislu evropskega prava družba za gradnjo socialnih stanovanj, ki je priznana s strani flamske vlade, in ki potrošniku oddaja socialno stanovanje po najemnini, ki je na eni strani odvisna od tržne vrednosti, ki jo je ta družba sama določila, na drugi strani pa od dohodkov in družinske strukture najemnika?
            
         
               2.
            
            
               Ali se razmerje med priznano družbo za gradnjo socialnih stanovanj in potrošnikom pri oddajanju socialnega stanovanja v najem slednjemu, zlasti člen 11 tipskega sporazuma, ki je del tega razmerja, šteje za pogodbo v smislu Direktive Sveta 93/13/EGS (1) z dne 5. aprila 1993 o nedovoljenih pogojih v potrošniških pogodbah?
            
         
               3.
            
            
               Ali se za pogodbo ali pravno razmerje, na podlagi katerega priznana družba za gradnjo socialnih stanovanj oddaja socialno stanovanje v najem potrošniku, uporablja Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah, in ali se takšna družba za gradnjo stanovanj, ki oddaja socialno stanovanje potrošniku po najemnini, ki je na eni strani odvisna od tržne vrednosti, ki jo je ta družba sama določila, in na drugi strani od dohodkov in družinske strukture najemnika, za namene navedenega oddajanja v najem, šteje za prodajalca ali ponudnika v smislu te direktive?
            
         
      (1)  UL, posebna izdaja v slovenščini, poglavje 15, zvezek 2, str. 288.